text: XIII–XIV yüzillərdə inşa olunduğu ehtimal edilən və Canı çayının sağ və sol sahillərində qalıqları qalan körpü Qabaxlı ilə Hüseynqulular kəndini və Yazılı qayanın üstündə yerləşən Nəbilər kəndi arasında olan köhnə yolu birləşdirirdi. Təməli çayın səthindən 6–7 m yüksəklikdə, sıldırım qayanın üzərində qoyulan birtağlı körpünün uzunluğu 10 m, eni 3,5 m olmuşdur.